റിലയന്സ് കരാര്: സ്റ്റേ നീക്കാന് ഹര്ജിയുമായി ഫ്യൂച്ചര് റീട്ടെയില് ന്യൂഡല്ഹി: റിലയന്സ് ഇന്ഡസ്ട്രീസിന് കീഴിലെ റിലയന്സ് റീട്ടെയിലിന് ഓഹരികള് കൈമാറാനുള്ള കരാര് തടഞ്ഞ വിധി പുനഃപരിശോധിക്കണമെന്ന് ആവശ്യപ്പെട്ട് ഫ്യൂച്ചര് റീട്ടെയില് സുപ്രീം കോടതിയെ സമീപിച്ചു. കരാര് യാഥാര്ത്ഥ്യമായില്ലെങ്കില് ഫ്യൂച്ചറിന്റെ ഭാവി തുലാസിലാകുമെന്നും 35,575 പേരുടെ ജോലി പോകുമെന്നും 28,000 കോടി രൂപയുടെ ബാങ്ക് വായ്പകളും കടപ്പത്രങ്ങളും കിട്ടാക്കടമാകുമെന്നും ഫ്യൂച്ചറിന്റെ 6,000ലേറെ പേജുള്ള ഹര്ജിയില് പറയുന്നു. ഫ്യൂച്ചര് റീട്ടെയിലില് ഓഹരി പങ്കാളത്തിമുള്ള ഫ്യൂച്ചര് കൂപ്പണ്സില് ആമസോണിന് 49 ശതമാനം ഓഹരികളുണ്ട്. ഈ കരാര് പ്രകാരം റിലയന്സ് അടക്കമുള്ള ഏതാനും കമ്ബനികള്ക്ക് ഫ്യൂച്ചറിന്റെ ഓഹരികള് കൈമാറരുതെന്ന് നിബന്ധനയുണ്ടായിരുന്നു. ഇതു ലംഘിച്ചാണ് റിലയന്സുമായി ഫ്യൂച്ചര് കരാറിലെത്തിയതെന്ന് കാട്ടി ആമസോണ് സിംഗപ്പൂരിലെ ആര്ബിട്രേറ്ററെ സമീപിച്ചിരുന്നു. റിലയന്സുമായുള്ള കരാര് ആര്ബിട്രേറ്റര് തടഞ്ഞു. ഇതാണ് കഴിഞ്ഞമാസം സുപ്രീംകോടതി ശരിവച്ചത്. ബിഗ്ബസാര് ഹൈപ്പര്മാര്ക്കറ്റ് അടക്കം ഫ്യൂച്ചര് ഗ്രൂപ്പിന്റെ ഹോള്സെയില്, റീട്ടെയില്, വെയര്ഹൗസ്, ലോജിസ്റ്റിക്സ് ആസ്തികള് ഫ്യൂച്ചര് എന്റര്പ്രൈസസ് എന്ന ഒറ്റ കമ്ബനിയാക്കി റിലയന്സ് റീട്ടെയിലിന് കൈമാറാനായിരുന്നു പദ്ധതി. 24,713 കോടി രൂപയുടെ കരാറായിരുന്നു ഇത്.